Pieredzes apmaiņas brauciena programma
KOPIENAS SPĒKS SALDUS NOVADĀ
2025.gada 28.oktobris
Brauciena mērķis ir iedvesmot dalībniekus veidot un stiprināt savas kopienas Jelgavas novadā, izmantojot labās prakses un pieredzi. Brauciena dalībnieki: Iedzīvotāju padomju locekļi un potenciālie dalībnieki, vietējie kopienas līderi un NVO aktīvisti.

Izbraukšana plkst.8.00 no Jelgavas (vieta tiks precizēta)
	Laiks
	Apskates vieta/tēma/aktivitāte

	9.30  - 11.00
	Iepazīšanās ar Koptelpu – vieta, kur satikties aktīviem iedzīvotājiem un organizācijām. Koptelpas darbības pieredzes stāsts un kā pašvaldība Saldus novadā atbalsta biedrības (LEADER programmas pieeja, sabiedrības līdzdalības budžets, idejukarte.lv, u.c.), telpu pieejamība un Nevalstisko organizāciju sadarbības mehānismi. 
Iedzīvotāju padomes, to izveide un darbība Saldus novadā.  Saldus novads bija viens no pirmajiem Latvijā, kas šo līdzdalības formu ieviesa savā novadā. Adrese: Saldus, Striķu iela 2.

	11.15 – 12.15
	Sātiņu Darītava – mazo uzņēmēju kopienas centrs. Eksperimentāla rakstura idejas testēšana par bijušās Sātiņu skolas un tās teritorijas attīstīšanu par mazo uzņēmēju kopienas centru “Sātiņu Darītava”. Tikšanās ar uzņēmējiem.  
Adrese: Novadnieku pagasts, Saldus novads

	12.30 – 13.30
	Pusdienas

	13.45 -16.15
	Kursīšu bibliotēka - Tikšanās ar Kursīšu pagasta iedzīvotāju padomi. Bibliotēka, kā kopienas centrs. Sabiedrības iesaiste un sadarbība ar pašvaldību. 
Darba grupas - kopīga diskusija un pieredzes apmaiņa starp iedzīvotāju padomēm Jelgavas un Saldus novados. Kopīgais un atšķirīgais iedzīvotāju iesaistē, līdzdalībā lēmumu pieņemšanā, labo prakses piemēru prezentācija, sadarbības tīkla veidošana.
Adrese: Kalna iela 1, Kursīši, Kursīšu pagasts, Saldus novads

	16:45 – 18.30
	Biedrības “Mēs Jaunaucei” pieredzes stāsts - saliedētas kopienas veidošanā un iedzīvotāju iesaistē savas dzīves vides uzlabošanā, veicinot kultūrvēsturiskā mantojuma – Jaunauces pils saglabāšanu un tūrisma attīstību pagastā. Sadarbība ar Saldus novada pašvaldību. 
Brauciena kopsavilkums, secinājumi. Noslēguma diskusija.
Adrese: Jaunauces pils, Jaunauces pagasts, Saldus novads


Atgriešanās Jelgavā ~ plkst.19.45
[image: ]Pieredzes apmaiņa notiek projektā «Kopienas līdzdalība un sadarbība Jelgavas novadā». Finansiāli atbalsta Sabiedrības integrācijas fonds no Latvijas valsts budžeta līdzekļiem.

